
E L Ő T E R J E S Z T É S

Sülysáp Város Önkormányzata Képviselő-testületének
2018. augusztus 23-án tartandó munkaterv szerinti ülésére

7. napirendhez

Tárgy: Kis köz egy szakaszának (3966 hrsz.) átnevezése
Tisztelt Képviselő-testület!
Mint arról már többször szó esett az országos Központi Címregiszter kialakításának keretében városunkban is zajlik a címek rendezése. Ennek során a Kis közzel kapcsolatos problémák is előkerültek. Mint ismeretes itt egy olyan közterületről van szó, amely elágazik, de az egyes szakaszok elnevezése mégis azonos. Ez az állapot nem szabályos, és fennállása miatt a házszámok sem rendezhetők.
A Magyarország helyi önkormányzatairól szóló 2011. évi CLXXXIX. törvény 14-14/A. §-a alapján minden belterületi és olyan külterületi közterületet el kell nevezni, amely olyan ingatlanhoz vezet, amelyen az épített környezet alakításáról és védelméről szóló törvény szerinti épület található.

Közterület nem viselheti olyan személy nevét, aki a XX. századi önkényuralmi politikai rendszerek megalapozásában, kiépítésében vagy fenntartásában részt vett, vagy olyan kifejezést vagy olyan szervezet nevét, amely a XX. századi önkényuralmi politikai rendszerre közvetlenül utal.

A közterületek elnevezésének és a házszámozás szabályairól szóló 9/2008. (V. 19.) önkormányzati rendelet szerint a közterület elnevezése a Képviselő-testület hatáskörébe tartozik, de arra bárki javaslatot tehet. A javaslatokat a Képviselő-testület településfejlesztésért felelős bizottsága véleményezi.

A közterület elnevezésénél figyelemmel kell lenni Sülysáp jellegére, történelmére, hagyományaira, földrajzi sajátosságaira és a nyelvhelyesség szabályaira. Az elnevezés lehetőleg utaljon a közterületnek a településen belüli elhelyezkedésére és helytörténeti vonatkozásaira. A közterület elnevezése során törekedni kell arra, hogy az elnevezés rövid és közérthető, a magyar nyelvhelyesség szabályainak megfelelő legyen.

Élő személyről közterületet elnevezni nem lehet. Erre legkorábban a személy halálát követő 10 év múltán kerülhet sor. 

Mindezek figyelembe vételével a hatóság javaslata az, hogy a Kis köznek a Patak sétányba torkolló szakaszát (3966 hrsz.) nevezzük át, és csak a fennmaradó körút jellegű szakasz (3974 hrsz.) maradjon Kis köz néven. 

Az új elnevezésre is felmerült javaslat, ugyanis talán emlékezetes, hogy ezen útirány patakon túli gyalogos kivezetése a Mályva köz megnevezést kapta, ezért annak kiterjesztését javasoljuk a kérdéses útszakaszra is. 

Kérem döntésük szíves meghozatalát.

…/2018. (VIII. 23.) ÖKT határozati javaslat

Sülysáp Város Önkormányzatának Képviselő-testülete a Magyarország helyi önkormányzatairól szóló 2011. évi CLXXXIX. törvény 13. § (1) 3. pontja, valamint a 9/2008. (V. 19.) önkormányzati rendelet alapján

1./ Sülysáp 3966 helyrajzi szám alatti közterület megnevezését Kis közről Mályva közre változtatja,

2./ felkéri a jegyzőt a szükséges intézkedések megtételére.





Határidő: 2018. szeptember 30.
Felelős: jegyző

Sülysáp, 2018. augusztus 17.


Horinka László s.k.


polgármester
MELLÉKLET

